Al den snak om inklusion

Hvad drejer den sig egentlig om?

*Af: Flemming Platz*

Inklusion af elever med særlige behov er et aktuelt emne i skoledebatten. Specialundervisningen sluger op til 30 procent af folkeskolens budget. Så tanken er at flest mulig børn skal rummes i normalklasserne. Samtidig skal der spares i skolevæsenet pt. Så inklusion er blevet et hot emne. Men hvad er inklusion egentlig? Hvilken betydning har det? Og hvordan kan det lade sig gøre at inkludere?

### Specialundervisning

Udgifterne til specialundervisning er steget eksplosivt de sidste 10 år, og dermed mere eksklusion. Der er fokus på at beholde børn med særlige behov i de almindelige skoleklasser. De børn der tidligere er blevet henvist til et specialpædagogisk tilbud. Ministeriet for børn og undervisning skriver i september, at der skal arbejdes med inklusion af børn med særlige behov. Så der væsentlige grunde til den megen snak om inklusion.

Alle børn skal inkluderesDet samfundsmæssige mål er at alle skal være inkluderet. I Danmark har alle ret til en uddannelse. Folkeskolen, gymnasiet, en særligt tilrettelagt ungdomsuddannelse m.m.. Færrest mulige skal ekskluderes. I 2002 sagde Anders Fogh, at det i vores samfund skal være muligt at gå fra bistandsklient til bankdirektør. Danmark skrev sammen med 91 andre lande i 1994 endvidere under på Salamanca erklæringen. Her er princippet, at alle børn har ret til uddannelse og at blive inkluderet. Folkeskolen skal derfor også tage hensyn til forskellige børn og deres forudsætninger. Den store udfordring er, at se de potentialer der er i forskelligheden.

### Inklusion er dermed ikke en stol

Inklusion er ikke en stol i et klasselokale med en PC, hvor man sætter et barn med særlige behov. Det er højest opbevaring. Ethvert barn skal anerkendes som en værdig deltagende del af hele børnegruppen. Læreren skal forestå, at den enkelte elev oplever sig som en naturlig og værdifyldt deltager i fællesskabet omkring læring.

## Lærerens kompetencerKlasseledelse og relationskompetence er derfor væsentlige lærerkompetencer. Læringsrummet skal tænkes større, og der kan læres på mange forskellige måder. For læring kan også ske gennem leg, at sidde i vindueskarmen og læse, eller arbejde mens man lytter til musik. Samtidig skal det bidrag den inkluderede elev har, mødes ud fra et anerkendende princip. Det sætter krav til at læreren lytter til barnet og integrerer det den enkelte elev har at byde ind med i klassens fællesskab.

FAKTABOKS

* Udgifterne til specialpædagogik er steget
* Der er fokus på at inkludere børn med særlige behov
* Vi skal lære at se potentialer i forskellighed
* Inklusion er ikke opbevaring
* Vi skal se læringsmuligheder flere steder
* Inklusion er lig med at alle har ret til at bidrage
* Læreren skal forfine sine relations- og ledelsesmæssige kompetencer